b'\n_START_ARTICLE_\nMilenko Arnej\xc5\xa1ek - Prle\n_START_SECTION_\n\xc5\xbdivljenjepis\n_START_PARAGRAPH_\nOtro\xc5\xa1tvo je pre\xc5\xbeivel v Kidri\xc4\x8devem, nato se je dru\xc5\xbeina preselila v Ljubljano, kjer je obiskoval Gimnazijo Moste, kasneje pa \xc5\xa1e nekdanjo Pedago\xc5\xa1ko akademijo, smer glasba. Kot glasbenik je bil \xc4\x8dlan mnogih ansamblov in ad hoc zasedb, sodeloval je z gledali\xc5\xa1\xc4\x8di Glej, Pupilija Ferkeverk, Drama, Mala Drama, tri leta je igral v tujini, u\xc4\x8dil je harmoniko na glasbenih \xc5\xa1olah v Kamniku in \xc5\xa0kofji Loki. Aktiven je bil tudi kot korepetitor za saksofon, trobento, klarinet in pevski zbor._NEWLINE__NEWLINE_Preplezal je ve\xc4\x8d tiso\xc4\x8d alpinisti\xc4\x8dnih smeri, med njimi ve\xc4\x8d prvenstvenih, ter presmu\xc4\x8dal ve\xc4\x8dino turnih smukov pri nas. Ukvarjal se je z vzgojo mladih alpinistov, napisal je Plezalni priro\xc4\x8dnik, objavljal v Planinskem vestniku in Alpinisti\xc4\x8dnih razgledih, njegovo \xc5\xbeivljenjsko delo pa je vodnik Grebeni slovenskih gora.'